text: Højer Design Efterskole vinder suverænt over Sydvestjysk Efterskole
  15 marts 2017 kl. 20.39
  Højer Design Efterskole er de første finalist i TV Syds Counter-Strike Turnering. Det lykkedes ikke Sydvestjyllands Efterskoles andet hold at hævne deres kammerater fra i mandags.
  Kampen mellem Højer Design Efterskole og Sydvestjyllands Efterskole onsdag aften blev alt andet end spændende.
  Højer tog endnu en ekstrem nem sejr i TV SYDs Counter-Strike Tournering,  og nægtede faktisk Sydvestjysk Efterskole en eneste runde.
  Højer vandt 16-0 på første map og 16-0 på andet map. Hvis man lægger det sammen med deres kampe i mandags, så ligger deres samlede score på 64-1.
  Sydvestjysk Efterskole er hermed ude af turneringen. 
  Højer Design Efterskole er nu klar til finalen i TV SYDs Counter-Strike Turnering.
  Finalen spilles søndag den 2. april klokken 19.55.
  Om Højer Design Efterskole skal møde Frøslevslejrens Efterskole eller Øse Efterskole afgøres, når de to efterskoler mødes til turneringens anden semifinale mandag den 20. marts kl. 19.55.
  